Ansøgning om anlægsbevilling til nedrivning af tidligere SFO-bygninger ved 
Høng skole samt bygningen "Thors Hammer" 
Sagsfremstilling 
10.    Ansøgning om anlægsbevilling til nedrivning af tidligere SFO-bygninger ved Høng 
skole samt bygningen "Thors Hammer"  
                                                                                                                        Åbent 
Sagsnr.: 326-2013-29779       J.nr.: 17.00.00            Cathrine Nissen.: 326-2014-199892 
  
[adresse] 
Kommunalbestyrelsen besluttede på møde den 26. juni 2013, at SFO-tilbuddet fra [adresse] tildeles det 
tidligere lægehus, beliggende [adresse] i samspil med inddragelse af enkelte lokaler på børnehaven 
[adresse], at omkostningerne afholdes af de afsatte midler til opførelse af ny SFO Høng, herunder også 
flytteomkostninger og flytning af legepladsredskaber. 
Det blev endvidere besluttet, at resten af det afsatte beløb på 12,4 mio. kr. til opførelse af ny SFO Høng, i alt 9,130 
mio. kr., tilbageføres til kommunens kasse. 
  
Det fremgår ikke af sagsfremstillingen til kommunalbestyrelsesmødet den 26. juni 2013, at der resterer nedrivning af 
eksisterende bygninger ved [adresse] - bygninger der bl.a. på grund af forekomst af PCB ikke længere kan 
anvendes. Bygningerne er betegnet 5, 6, 7 og 8 samt "Thors Hammer". Udgiften til nedrivningen af disse bygninger 
var oprindeligt forudsat afholdt over anlægsbevillingen til opførelse af ny SFO Høng. 
  
Bygningerne forventes tomme i september 2014, hvorefter nedrivningsarbejdet kan påbegyndes. 
  
Administrationen har - baseret på erfaringspriser fra tidligere nedrivningsarbejder - vurderet, at udgiften til nedrivning 
af de eksisterende bygninger vil beløbe sig til ca. 1.500 kr./m². I alt er der ca. 2.000 m² bygningsmasse, der skal 
fjernes, hvorfor det samlede estimerede beløb til nedrivningen vil være ca. 3 mio. kr.  
  
BEHANDLING 
Direktion, Teknik og Miljøudvalg, Økonomiudvalg, Kommunalbestyrelsen. 
  
INDSTILLING 
Teknik og Miljøchefen indstiller, at der gives anlægsbevilling på 3 mio. kr. til nedrivning af bygning 5, 6, 7 og 8 samt 
"Thors Hammer" finansieret af de likvide aktiver. 
  
ØKONOMISKE KONSEKVENSER 
Der tilbageføres 3 mio. kr. til dækning af nedrivningsudgifterne ved, at der gives en anlægsbevilling på 3 mio. kr. 
finansieret af de likvide aktiver. 
Økonomichefen har ingen bemærkninger.  
  
Direktionens møde den 5. august 2014: 
Direktionen vedtog at anbefale teknik- og miljøchefens indstilling. 
  
  
  
Teknik- og Miljøudvalgets møde den 11. august 2014: 
Udvalget vedtog at anbefale Direktionens indstilling. 
